ຊາວ​ອອສ​ເຕຣ​ເລຍ ຫຼາຍຮ້ອຍ​ຄົນ ສະຫຼອງ ລະດູໜາວ ໂດຍລອຍນ້ຳເປືອຍກາຍ
ອຸນຫະພູມ​ຂອງ​ອາກາດ ​ແມ່ນ 1 ອົງສາ Celsius ​ໃນ​ຂະນະ​ທີ່ດວງ​ອາທິດ ກຳລັງ​ຂຶ້ນຢູ່​ນັ້ນ ​ແຕ່​ມັນ​ກໍ​ບໍ່​ໄດ້​ເຮັດ​ໃຫ້ ພວກ​ນັກ​ລອຍນ້ຳເຫຼົ່ານັ້ນທໍ້ຖອຍເລີຍ.
ຊາວອອສເຕຣເລຍ ຫຼາຍຮ້ອຍຄົນ ໄດ້ສະຫລອງຊ່ວງເວລາ ທີ່ດວງອາທິດ ຢູ່ຫ່າງຈາກເສັ້ນສູນສູດຫຼາຍທີ່ສຸດ ໃນຊີກໂລກໃຕ້ ຂອງລະດູໜາວ ໂດຍພາກັນເປືອຍໂຕ ແລ້ວກໍໂດດລົງໃນແມ່ນ້ຳ Derwent ທີ່ໜາວຈັດ ໃນວັນຈັນວານນີ້ ທິມນັກລອຍນ້ຳຢ່າງນ້ອຍ 700 ຄົນ ເຂົ້າຮ່ວມໃນການລອຍນ້ຳ ເປືອຍດັ່ງກ່າວ ເພື່ອເປັນຂີດໝາຍ ຊ່ວງເວລາທີ່ດວງອາທິດຢູ່ຫ່າງຈາກ ເສັ້ນສູນສູດຫຼາຍ ທີ່ສຸດ ໃນຊີກໂລກໃຕ້ ຂອງລະດູໜາວ ຢູ່ໃກ້ໆກັບນະຄອນ ຫຼວງ Hobart ຂອງລັດ Tasmania ອຸນຫະພູມຂອງອາກາດ ແມ່ນ 1 ອົງສາ Celsius ໃນຂະນະທີ່ ດວງອາທິດ ກຳລັງຂຶ້ນຢູ່ນັ້ນ ແຕ່ມັນກໍບໍ່ໄດ້ເຮັດໃຫ້ ພວກນັກລອຍນ້ຳຮູບຮ່າງຈ່ອຍ ທີ່ໃສ່ໝວກສີແດງເຫຼົ່ານັ້ນ ທໍ້ຖອຍເລີຍ ຜູ້ທີ່ໄດ້ກ່າວຕໍ່ອົງການຂ່າວ AP ວ່າ ອຸນຫະພູມ 11 ອົງສາ Celsius ຂອງນ້ຳນັ້ນ ແມ່ນເປັນການຊ່ວຍບັນເທົາ ທີ່ໜ້າຍິນດີສຳຫລັບພວກເຂົາເຈົ້າ ການລອຍນ້ຳ ແມ່ນພິທີສຸດທ້າຍໃນການສະຫລອງງານບຸນ ແລະ ສິນລະປະຂອງຂົງເຂດ ຫຼື Dark MOFO ຊຶ່ງຫຍໍ້ມາຈາກຄຳວ່າ Museum of Old and New Art: Festival of Music and Art ເຊິ່ງເປັນເທດ ສະການລະດູໜາວປະຈຳປີ ຊ່ວງເວລາທີ່ດວງອາທິດຢູ່ຫ່າງຈາກເສັ້ນສູນສູດຫຼາຍທີ່ສຸດ ໃນຊີກໂລກໃຕ້ ຂອງລະດູໜາວ ແມ່ນເຫດການທາງໂຫລາສາດ ທີ່ເປັນຂີດໝາຍ ຂອງວັນທີ່ສັ້ນທີ່ສຸດ ແລະ ຄ່ຳຄືນທີ່ຍາວທີ່ສຸດຂອງປີ ຊຶ່ງມັນກົກກັບ ຊ່ວງເວລາທີ່ດວງອາທິດຢູ່ຫ່າງຈາກ ເສັ້ນສູນສູດຫຼາຍທີ່ສຸດໃນຊີກໂລກເໜືອ ຂອງລະດູຮ້ອນ